URMĂRIȚI LA NIVEL INTERNAȚIONAL, ADUȘI ÎN ȚARĂ DE POLIȚIȘTI
În perioada 9 - 10 mai 2024, Poliția Română a adus în țară nouă persoane, pe numele cărora au fost emise mandate de executare a pedepsei privative de libertate sau mandate de arestare preventivă.
Astfel, la data de 9 mai, un bărbat, de 35 de ani, domiciliat în Mureș, urmărit internațional pentru săvârșirea infracțiunii de furt calificat, a fost escortat din Germania, fiind condamnat de Judecătoria Luduș la 6 ani și 4 luni de închisoare.
La aceeași dată, a fost adus un bărbat, de 42 de ani, din Maramureș, urmărit internațional. Acesta a fost adus din Germania, având emis de către Judecătoria Târgu Lăpuș, pe numele lui, un mandat de executare a pedepsei cu închisoarea de 3 ani și 4 luni.
La data de 10 mai, un alt bărbat, de 29 de ani, din Arad, a fost escortat din Germania, fiind urmărit internațional pentru săvârșirea infracțiunii de trafic de persoane. Tribunalul Dolj a emis pe numele acestuia un mandat de arestare preventivă.
La aceeași dată, a fost adus un bărbat, de 30 de ani, din Brașov, urmărit internațional pentru săvârșirea de infracțiuni rutiere. Acesta a fost adus din Germania, având emis de către Judecătoria Brașov, pe numele lui, un mandat de executare a pedepsei cu închisoarea de 3 ani și 3 luni.
Totodată, la data de 10 mai a.c., o escortă a Poliției Române a adus un bărbat, de 61 de ani, urmărit internațional pentru săvârșirea infracțiunii de tăierea arborilor. Acesta a fost adus din Marea Britanie, având emis de către Judecătoria Moinești, pe numele lui un mandat de executare a pedepsei cu închisoarea de 2 ani și 8 luni.
Un alt bărbat, de 30 de ani, din Suceava, a fost escortat din Marea Britanie, fiind urmărit internațional pentru săvârșirea de infracțiunii rutiere. Judecătoria Rădăuți a emis pe numele acestuia un mandat de executare a pedepsei cu închisoarea, fiind condamnat la 4 ani de închisoare.
La data de 10 mai a.c., un tânăr, de 23 de ani, domiciliat în Tulcea, urmărit internațional pentru săvârșirea infracțiunii de participare la un grup infrațional organizat, a fost escortat din Franța, fiind condamnat de Tribunalul Brăila la 3 ani și 6 luni de închisoare.